اینسان قانی، جنت یولو
عیرفاندا اینسان اولماق اوچون هر شئی سلوکدان کئچیر. اینسان اوزون ایللر بویو داورانیشینا، دانیشیغینا، یئریشییینه، یئدیینه، یاتدیغینا، باخدیغینا دیققت ائدرکن معنوی ذیروهلره ال تاپیر. سونوندا دا دئییر تانریم من یالنیز بیله بیلمهیهجهییمی بیلدیم، تانیمادیغیمین فرقینده اولدوم.
عیرفانین منفی یؤنلری ده چوخدور. آنجاق تورکیستاندان آنادولویا کیمی بیر یوموشاق و اینسانا اینانان عیرفان وار. صفوی حکومتی بو عیرفانی یوخا چیخاریب، آیریجا خالقین آلین یازیسینی فقیهلره تاپشیردی. اهل سنت و جماعت ده ایشی بئله گؤررکن مفتیلرین دالیسینا سیغیندی.
و ایندی داها نه سلوک، نه ایللر بویو زحمت، هئچ شئییه گرک یوخدور. تانری و جنت ائله بو یاخینلاردادیر، بیر دقیقه ایچینده تانری وئرن جانلارین بیریسینی آلسان جنتین آچارلاری سنین الیندهدیر. نه قدر چوخ اؤلدورسن، نه قدر وحشیجه اؤلدورسن او قدر یوکسک مرتبه صاحیبیسن. سنین جنت یولون اینسانلارین قانیندان سووشور.
-
- 14/06/19
azb_Arab azb_Arab azb_Arab azb_Arab unk unk